Case ID: 1165735
Sentence 9: Birinci instansiya məhkəməsində məhkəmə iclasında Təqsirləndirilən şəxs1 ibtidai istintaqzamanı verdiyi və məhkəmə iclasında elan edilərək tədqiq edilmiş ifadələrində göstərmişdir ki, təxminən 2017-ci ilin oktyabr ayında iş elanları yerləşdirilən “WWW.avito.ru” internet saytı vasitəsilə Stanislav adlı Rusiya vətəndaşı ilə tanış olmuş və 2017-ci ilin noyabr ayında onlar real olaraq üz-üzə görüşmüşlər; söhbət əsnasında Stanislav ona xarici ölkələrə səfər etmək, həmin ölkələrdə hüquqi şəxs kimi şirkətlər yaratmaq, orada dediyi banklarda bank hesabları açmaq və həmin şirkət və hesablarla bağlı sənədləri deyəcəyi adamlara ötürməklə bağlı iş təklif etmiş, bu işin məqsədi ayrı-ayrı xarici ölkələrdə olan vətəndaşların pulunu onların xəbəri olmadan gizli şəkildə xarici ölkələrdə onun və digər şəxslərin adına açılmış şirkətlərinin bank hesabına köçürməklə oğurlamaq olmuşdur; Stanislav bu prosesi hansı qaydada edəcəyini ona deməmiş, yalnız bu işdə onun əsas vəzifəsinin ayrı-ayrı ölkələrə gedib şirkət və bank hesabları açmaq olacağını bildirmişdir; Stanislav söhbət zamanı həmçinin bütün səfər xərclərini ödəyəcəyini və hər açılmış hesab müqabilində ona 5.500 rus rublu məbləğində pul verəcəyini qeyd etmişdir; o, Stanislavın bu təklifi ilə razılaşmışdır; bundan sonra onun adına Qırğızıstanın Bişkek şəhərində, Qazaxıstanın Almatı şəhərində və Belarusun Qrodno şəhərindəki banklarda bank hesabları açılmış, həmin hesabların hamısını o, özü 2017-ci ilin sonları 2018-ci ilin əvvəllərində həmin şəhərlərə gedib açdırmışdır; hesabları açdırdıqdan sonra o, həmin hesablara dair bütün sənədləri və həmin hesaba bağlı elektron imza ilə bağlı yaddaş qurğularını gətirib Stanislava təhvil vermişdir; Stanislav verdiyi hər elektron imzaya görə ona 5.500 rus rublu pul vermişdir; o, elektron imza ilə bağlı yaddaş qurğusunun Stanislava verməmişdən əvvəl bank hesabı açdığı şəhərdə onu noutbuka taxıb aktivləşdirmişdir; bundan sonra Stanislav artıq özü həmin hesabla bağlı müəyyən əməliyyatlar həyata keçirmişdir; o, Stanislavın tapşırığı ilə tək xx xxx 2018-ci il tarixdə Moskvadan təyyarə ilə Bakıya gəlmiş və “Deluxe” oteldə yerləşmişdir; Bakıya gəlməzdən əvvəl Stanislav ona əvvəlcədən Azərbaycanda açılmış “xxxxxxxx” MMC adlı şirkətlə Qazaxıstanda açılmış “xxxxxxxxxxxxxxx” adlı şirkəti arasında bağlanmış turizm xidmətlərinin göstərilməsinə dair müqavilələr və 5 ədəd möhür verərək, onları Bakıda görüşəcəyi adama verməyi tapşırmışdır; bundan əlavə, Stanislav ona Bakıda hansı hərəkətləri edəcəyinə dair siyahı da vermişdir; Bakıya gəldikdən bir gün sonra Stanislav onunla əlaqə saxlayaraq Bakıda Təqsirləndirilən şəxs2 adlı şəxsin onunla görüşəcəyini və ona xarici vətəndaşların hesablarından pul oğurlamaqda köməklik göstərəcəyini, Bakıdakı bütün işləri Təqsirləndirilən şəxs2in təşkil edəcəyini, onun isə sadəcə Andreyin tapşırıqlarını icra etməli olduğunu bildirmişdir; bundan bir neçə saat sonra yaşadığı “Deluxe” otelə əvvəllər tanımadığı Təqsirləndirilən şəxs2 adlı şəxs gələrək Stanislav tərəfindən göndərildiyini və Stanislavın verdiyi möhürləri verməli olduğunu demişdir; bunu Stanislav da telefonla əlaqə saxlayarkən ona demişdir; buna görə də o, Stanislavın verdiyi möhürləri və müqavilələrin bir hissəsini Andreyə vermişdir; üç gün ərzində “Deluxe” hoteldə qaldıqdan sonra o, “X65” hotelinə köçmüşdür; təqribən xx xxx 2018-ci il tarixdə Andrey onunla əlaqə saxlayaraq banka getmək lazım olduğunu və özündə bankla bağlı bir neçə zəruri sənəd olduğunu demişdir; bundan sonra Andrey onun yaşadığı “X65” hotelinə gəlmiş və ona bir neçə sənəd vermiş banklara getmək lazım olduğunu qeyd etmişdir; bundan sonra onlar bir neçə dəfə Stanislavın ona verdiyi siyahıda adı olan (050) ***-**-** saylı mobil nömrədən istifadə edən Rauf adlı taksi sürücüsü ilə köçürülməli olan məbləğlərin bank tərəfindən qoyulan limitlərini ləğv etmək üçün adını xatırlamadığı Bakıda yerləşən banklara getmişlər; bundan əlavə iki dəfə də adını xatırlamadığı ayrı-ayrı iki banka Andreyin ona verdiyi post terminallarla bağlı getmişdir; bankda həmin post terminalları Stanislavın ona əvvəlcədən adını dediyi bank işçilərinə vermişdir; Bakıda gördükləri bütün işləri Təqsirləndirilən şəxs2 ona göstəriş verərək demiş və bütün işləri Stanislavla Andrey təşkil etmişdir; Bakıda olduğu müddətdə o, bir dəfə də bir azərbaycanlı ilə görüşmüş və Andreyin əvvəlcədən ona verdiyi azərbaycan dilində olan sənədləri həmin şəxsə vermişdir; həmin azərbaycanlı onu Stanislav vasitəsilə tapmışdır; görüş zamanı o, Stanislavın tapşırığı ilə həmin şəxsə həm müəyyən sənədlər və həm də 510 manat məbləğində pul vermişdir; həmin azərbaycanlı ona şirkət açmaq üçün bir az gözləmək lazım olduğunu demiş, şirkəti açan kimi ona xəbər edəcəyini qeyd etmişdir; Bakıda olduğu zaman o, Andreylə birlikdə pasportu ilə “X65”nun qarşısında yerləşən “xxxxxxxx” dilerindən (050) ***-**-** və (050) ***-**-** saylı nömrələr almış və bir-birilə əsasən həmin nömrələrlə əlaqə saxlamışlar; Andrey (050) ***-**-** saylı nömrədən istifadə etmişdir; xx xxx 2018-ci il tarixdə Stanislav ona internet vasitəsilə yazaraq onluq işləri yekunlaşdığı üçün onun geri qayıtmalı olduğunu bildirmişdir; bundan sonra o, geri qayıtmaq üçün təyyarə bileti almışdır; xx xxx 2018-ci il tarixdə isə Bakı Beynəlxalq Hava Limanında pasport yoxlaması zamanı onu saxlamış və DTX-ya dəvət etmişlər; istifadəsində (050) 386-77-83, +**********5, +**********9, +**********2 saylı mobil telefon nömrələri olmuşdur; o, Stanislavla üzbəüz cəmi üç dəfə görüşmüş, görüşlər zamanı Stanislav ona işinin nədən ibarət olduğunu izah etmişdir; Stanislavla ilk dəfə təxminən 2017-ci ilin oktyabr ayında Rusiya Federasiyası, Sankt-Peterburq şəhəri, Naberejnaya reki Fontanki küçəsi, ev 59 A, ofis 502 ünvanında yerləşən “X54” MMC-də görüşmüşdür; Stanislav xarici görkəminə görə 35-40 yaş arası, sarışın, hündürboylu, qısa saçlı, 170-180 sm boyu olan bir şəxs olmuşdur; Stanislav görüş zamanı ona iş təklif etmiş və bunun müqabilində ona ayda 70.000 rus rublu verəcəyinə söz vermişdir; o, bu təkliflə razı olmuşdur; ikinci dəfə o, Stanislavla 2017-ci il noyabr ayında Sankt-Peterburqda, “Ploşad vosstaniya” metro stansiyasının yaxınlığında, yerləşən ticarət mərkəzində görüşmüşdür; bu görüşdə Stanislav Belarusa gedərək orada yeni hüquqi şəxslərin yaradılmasını ona tapşırmışdır; təxminən 2017-ci ilin noyabr ayının sonlarında o, Stanislavın tapşırığı ilə Belarusun Qrodno şəhərinə getmiş, orada Stanislavın tapşırığı ilə həmin ölkənin vətəndaşı Natalya adında qadınla tanış olmuşdur; Natalya Stanislavın tapşırığı ilə o gəlməzdən qabaq artıq öz adına 2 turizm şirkəti yaratmış və həmin şirkətlərə müxtəlif banklarda bank hesabı açdıraraq, onlayn bank xidmətləri ilə bağlı fleşkartlar əldə etmişdir; onlar Stanislavın tapşırığı ilə həmin şirkətləri İrina adlı yerli hüquqşünas vasitəsilə Natalya adından onun adına keçirtmişlər; sonradan o, həmin firmaların adına əlavə olaraq «BTA bank», «VTB bank» və «Alfa Bank» da bank hesabları açmış və əldə etdiyi sənədləri, fleşkartları, o, cümlədən Natalyanın ondan qabaq əldə etdiyi sənədləri, fleşkartları adı yadında qalmayan expres poçt vasitəsilə Stanislava Sankt-Peterburqa göndərmişdir; bir neçə gündən sonra özü Sankt-Peterburqa qayıtmışdır; Natalya və İrinanın istifadə etdiyi mobil nömrələr, onların ünvanları və xarici görkəmləri yadında qalmamışdır; üçüncü dəfə isə o, Stanislavla 2018-ci ilin yanvar ayın 04-06 aralarında təqribən saat 20:00-23:00 radələrində Sankt-Peterburq şəhəri, Savuşkina küçəsi, ev 19, “Çyornaya Reçka” metro stansiyasının yaxınlığında yerləşən, “Tako” adlı yapon restoranının 2-ci mərtəbəsində görüşmüş, həmin görüşdə Stanislav ona Sankt-Peterburq-Almatı aviareysinin biletini, 40.000 rus rublu verərək xx xxxxxx 2018-ci il tarixdə onun Almatı şəhərinə uçmalı olduğunu demişdir; o, Stanislavla həmin gündən sonra üzbəüz bir daha görüşməmişdir və onunla yalnız “WhatsApp” və “Telegram” mobil tətbiqlər vasitəsilə əlaqə saxlamışdır; xx xxxxxx 2018-ci il tarixdə o, Almatı şəhərinə uçmuş, Stanislavın ona “WhatsApp”la göndərdiyi hüquqi yardım göstərən şirkətə getmiş və orada onun adına turizm şirkətlərinin yaradılmasına köməklik etmişlər; orada işləyən hüquqşünaslar onun adına «xxxxxxxx» və «xxxxxxxxxx» adlı iki turizm şirkəti yaratmış və bununla bağlı müvafiq sənədləri və şirkətlərin möhürlərini ona vermişlər; bundan sonra onun adına yaradılmış həmin şirkətlər üçün bank hesabları açmaq məqsədilə Stanislavın ona “WhatsApp”la göndərdiyi siyahı üzrə Qazaxıstanın «Tenqri Bank», «SentrKreditBank», «Kazkombank», «Alfabank», «ForteBank», «Xalıq-Bank», «Sberbank Rossiyi», «VTB bank», «Evraziyskiy bank» banklarına getmiş və onlardan bəzisində bank hesabları açdırmışdı; banklarda ona açılmış hesablara dair sənədlər və onlayn bankinq əməliyyatları həyata keçirmək üçün nəzərdə tutulmuş fleşkartlar vermişlər; bundan sonra həmin fleşkartları aktivləşdirmək üçün Stanislav onun yanına, kirayə götürdüyü mənzilə Artyom adında kompüter mütəxəssisini göndərmiş, sonuncu fleşkartları onun noutbukuna salaraq aktivləşdirmişdir; eyni zamanda, Stanislavın tapşırığı ilə Artyom onun noutbukuna kənardan kompüter sistemləri idarə etmək imkan verən “TeamViewer” proqramı yükləmişdir; bununla da Stanislav fiziki olaraq Sankt-Peterburqda olarkən qeyd etdiyi proqram vasitəsilə onun noutbukuna onlayn rejimdə daxil olub fleşkartların aktiv olub-olmamasını yoxlamışdır; o, 08-xx xxxxxx 2018-ci il tarixlərində Almatıda olarkən Stanislav ona bir neçə dəfəyə «Tinkoff» bankında açılmış **********53452566 bank kartının hesabına ümumilikdə təqribən 50.000 rus rublu göndərmiş, o, da bu məbləği həmin şəhərin bank terminallardan nağdlaşdırmışdır; bundan sonra Almatıda olarkən Stanislavın tapşırığı ilə «xxxxxxxx» və «xxxxxxxxxx» adlı şirkətlərə aid sənədləri, şirkətlərin adına açılmış və bank tərəfindən verilmiş hesablarla bağlı sənədləri və fleşkartları “DHL Express” daşınma şirkəti vasitəsilə (ünvan: SanktPeterburq şəhəri, 5-ci Predportovı keçidi, 22) Almatı şəhərindən Sankt-Peterburq şəhərinə X37 adına poçtla göndərmişdir; Viktor Trufanov +**********7 saylı mobil telefon nömrəsindən istifadə etmişdir; bunu Stanislav ona “WhatsApp”la göndərmişdir; şirkətlərə aid möhürləri göndərmək onun yadından çıxdığı üçün o, sonradan xx xxxxxx 2018-ci il tarixdə artıq Qırğızıstanın Bişkek şəhərində olarkən həmin möhürləri “CDEK” expres daşınma şirkəti vasitəsilə Bişkek şəhərindən Sankt-Peterburq şəhərinə yuxarıda qeyd etdiyi ünvana, yəni Viktor Trufanova, göndərmişdir; xx xxxxxx 2018-ci il tarixdə Stanislavın tapşırığı ilə o, avtobusla X13 şəhərinə gəlmişdir; orada olduğu müddətdə “Focus Group” adlı hüquq şirkətinə getmiş, «AmadeusTur» və «BukinqTrevel» adlı turizm şirkəti yaratmış, onların adına bank hesabları açmışdır.